open-index/open-wikipedia-markdown huggingface dataset:
Alfredus Pérez Rubalcaba

[thumb|upright=1.5|Alfredus Pérez Rubalcaba (ad sinistram partem) et [Aemilianus García-Page magister civium Toletanus anno 2012 picti]]
**Alfredus Pérez Rubalcaba** (natus ad Solares Cantabriae die 28 Iulii 1951; mortuus die 10 Maii 2019), doctor universitatis Complutensis Matritensis, fuit chimicus et politicus Hispaniae. Fuit minister eruditionis et scientiae annis 1992-1993 atque minister praesidii inde ad annum 1996, primo ministro Philippo González; fuit minister rerum internarum a die 11 Aprilis 2006 ad 12 Iulii 2011, primo ministro Iosepho Ludovico Rodríguez Zapatero. Secretarius generalis meruit factionis socialisticae operariae Hispanicae, antecessore eodem Zapatero, a die 4 Februarii 2012 ad 26 Iulii 2014, successore Petro Sánchez.  

Categoria:Politici Hispaniae
Categoria:Alumni Universitatis Complutensis
Petrus Sánchez

**Petrus Sánchez**, nomine Hispanico pleno *Pedro Sánchez Pérez-Castejón* (Matriti natus die 29 Februarii 1972) est oeconomicus et politicus Hispaniae qui primus minister Hispaniae ab anno 2018. Est alumnus universitatis Complutensis Matritensis, Universitatis Liberae Bruxellensis et Instituti Studiorum Negotii Superiorum. Professor meret philosophiae et structurae oeconomicae apud universitatem Camilli Iosephi Cela Matriti in urbe. Secretarius generalis electus est factionis socialisticae operariae Hispanicae die 26 Iulii 2014. Diebus 2 et 4 Martii 2016 bis regimen futurum in parlamento Hispanico frustra proposuit. Etiam ab anno 2022, praeses Internationalis Socialisticae est.

## Bibliographia 
* Anabel Díez, "Pedro Sánchez, en proceso" in *El país* (26 Iulii 2015)
* Anabel Díez, "El líder del PSOE pide a Rajoy y a Iglesias “que levanten los vetos”" in *El país* (7 Martii 2016)

## Nexus externi 
* De secretario generali apud situm factionis socialisticae

Categoria:Primi ministri Hispaniae

Categoria:Viri
Categoria:Nati 1972
Categoria:Homines vivi
Categoria:Politici Hispaniae
Categoria:Alumni Universitatis Complutensis
Categoria:Alumni Universitatis Liberae Bruxellensis (ULB)
Categoria:Alumni Instituti Studiorum Negotii Superiorum
Categoria:Professores Universitatis Camilli Iosephi Cela
Dark Shadows (pellicula)

[thumb|[Eva Green partes primas muliebres egit.]]
***Dark Shadows*** est pellicula Timothei Burton moderatoris cinematographici anno 2012 edita, partim comica, partim horrifica, posita in serie televisifica eiusdem nominis annis 1966—1971 emissá. Primae partes a Iohanne Depp agitur, quo fit ut octava pellicula est, in qua et Burton et Depp operantur. Musicen pelliculae Daniel Elfman composuit.

## Argumentum
Anno 1776 Angelica maga (Eva Green), cum Barnabas Collis (Iohannes Depp), cuius amore capta est, se eam amare neget, amatricem Barnabae necat et eum in vampyrum mutatum vivum sepeliendum curat. Barnabas autem anno 1972, post fere duo saecula, sepulcro liberatur et in domum castellanam suam redit, ubi familiae suae hodiernae incedit. Etiam cognoscit Victoriam (Isabella Heathcote), cuius admiratione capitur, et quae colloqui posse videtur cum specie amatricis pristinae Barnabae. Angelica maga autem usque vivit et iuventute et pulchritudine valens, et aut Barnabam amore ipsius capi aut iterum ulcisci vult.

## Partes principales
* Iohannes Depp: Barnabas Collins
* Eva Green: Angelique Bouchard
* Michaela Pfeiffer: Elizabeth Collins Stoddard
* Helena Bonham Carter: Julia Hoffman
* Iacobus Earle Haley: Willie Loomis
* Ioannes Lee Miller: Roger Collins
* Isabella Heathcote: Victoria Winters
* Christophorus Lee: Silas Clarney
* Alice Cooper: Alice Cooper

Categoria:Pelliculae 2012
Categoria:Pelliculae Civitatum Foederatarum
Categoria:Pelliculae Timothei Burton
Servius Sulpicius Galba (consul 108 a.C.n.)

**Servius Sulpicius Galba** (natus saeculo 2 a.C.n.; obiit post annum 100 a.C.n.) fuit vir publicus Romanus.

## Gens 
Pater eius Servius Sulpicius Galba anno 144 a.C.n. consulatum gessit. Gens sua in Aventino et in Hispania apud Tarracinam possessiones habuit, ubi postea et imperator Galba natus est.

## Cursus honorum 
Anno 111 praetor electus in provinciam Hispaniam Ulteriorem abiit regnaturus. Anno 108 a.C.n. consul una cum Lucio Hortensio electus est. Sed collega propter electionem corruptam magistratum inire prohibitus est et in eius locum Marcus Aurelius Scaurus suffectus est. Anno 100 a.C.n. Sulpicius cum aliis senatoribus vi in Lucium Appuleium Saturninum tribunum plebis consuluit.

## Bibliographia 
* 
* 

## Notae 

Galba, Servius
Categoria:Senatores
Categoria:Praetores
Categoria:Praetores Hispaniae Ulterioris
Saint-Germain-de-Pasquier

thumb|250px|Saint-Germain-de-Pasquier: communis tabula

** Saint-Germain-de-Pasquier** est commune Francicum 138 incolarum (anno 2011) praefecturae Eburae in regione boreali Normannia Superiore.

* Indicem communium praefecturae Eburae

## Nexus externi 
* 

Categoria:Communia praefecturae Eburae
Categoria:Loci habitati praefecturae Eburae
Marcus Iunius Silanus (consul 109 a.C.n.)

**Marcus Iunius Silanus** (natus saeculo 2 a.C.n.; obiit post annum 104 a.C.n.) fuit consul Romanus. 

## Cursus honorum 
Forsitan Iunius anno 145 a.C.n. *IIIvir monetalis* fuit et anno 124 aut 123 a.C.n. tribunus plebis. Tum legem de crimine repetundarum tulit. Anno 112 vel antea praetor erat et anno 109 una cum Quinto Caecilio Metello Numidico consulatum adeptus est. Legem de exemptione militiae sustulit. Anno 108 a Cimbris victus est et idcirco a Gnaeo Domitio Ahenobarbo tribuno plebis anno 104 a.C.n. accusatus, sed deinde absolutus est.

## Bibliographia 
* 
* 

## Notae 
Silanus, Marcus
Categoria:Senatores
Categoria:Tribuni plebis
Sancta Crux (Ebura)

[thumb|250px |Sancta Crux: [ecclesia Sanctae Cruci dicata]]
thumb|left|250px|Sancta Crux: communis tabula

**Sancta Crux (Ebura)** erat pristinum commune Francicum 271 incolarum (anno 2013) praefecturae Eburae in pristina regione boreali Normannia Superiore situm. Hoc commune anno 2016 cum communi confiniente Burnenvilla in commune novum Burnenvillam-Sanctam Crucem coniunctum est.

* Index communium praefecturae Eburae

## Nexus externi 
* 

Categoria:Communia praefecturae Eburae
Categoria:Loci habitati praefecturae Eburae
Lucius Hortensius

**Lucius Hortensius** (vel *Quintus*, natus saeculo 2 a.C.n.; obiit post annum 108 a.C.n.) fuit vir publicus Romanus.

## Gens 
Hortensius verisimile avunculus Quinti Hortensii Hortali clari oratoris erat.

## Cursus honorum 
Hortensius anno 120 a.C.n. legatus Quinti Mucii Scaevolae proconsulis Asiae provinciae erat et anno 119 a.C.n. testis fuit, cum Scaevola accusaretur. Anno 111 praetor Siciliam bene administravit, ut Cicero rettulit. Anno 109 a.C.n. consul electus est, sed, quod electores corupisset, magistratum inire non potuit. Marcus Aurelius Scaurus in eius locum consul suffectus est.

## Bibliographia 
* 

## Notae 

Categoria:Gens Hortensia
Categoria:Senatores
Categoria:Praetores Siciliae
Marcus Aurelius Scaurus

**Marcus Aurelius Scaurus** (natus saeculo 2 a.C.n., mortuus anno 105 a.C.n.) vir publicus ac militaris Romanus fuit.

## Cursus honorum 
Fuit forsitan *IIIvir monetalis* anno 118 a.C.n., quaestor anno 117, praetor anno 111 aut antea. Cum anno 108 a.C.n. consul electus Lucius Hortensius magistratum inire non potuit, quod electores corrupisset, Aurelius consul suffectus est. Ab anno 105 a.C.n. legatus militum Gnaei Mallius Maximi consulis in Bello Germanico fuit atque die 6 Octobris 105 a.C.n. inter Pugna apud Arusionem a Cimbris captus et, cum regi Boiorigi suasit, ut se Romanis dederet, necatus est. 

## Bibliographia 
* 

## Notae 

Scaurus, Marcus
Categoria:Senatores
Categoria:Praetores
Categoria:Consules
Lucius Cassius Longinus (consul 107 a.C.n.)

**Lucius Cassius Longinus** (natus saeculo 2 a.C.n., mortuus 107 a.C.n.) vir publicus Romanus fuit.

## Cursus honorum 
Cassius Longinus anno 111 a.C.n. praetor Iugurtham regem Numidiae incolumen Romam ducere debuit, ut de pace ageret et, ut Memmius tribunus plebis proposuit, contra duces militum Romanorum testimonium faceret. Sed haec alius tribunus plebis interdixit. Anno 107 a.C.n. una cum Gaio Mario consul electus Galliam Narbonensem provinciam accepit et in Cimbros certavit. In pugna contra Tigurinos necatus est.

## Bibliographia 
* 
* 

## Notae 

Longinus, Lucius
Categoria:Praetores
Hiero II (Syracusanus)

[thumb|[Nummus Hieronis II, Syracusanorum regis.]]
**Hiero II** (natus ante 305 a.C.n.; mortuus 215 a.C.n.) plus quam quinquaginta annos  Syracusis regnavit. E stirpe regia natus non erat, sed ob res multas bello bene gestas primo a militibus dux (*strategos*) electus, mox usque ad regnum pervenit, tempore inter 270 et 265 a.C.n. collocando.

Bellum breve cum Romanis anno 264 a.C.n. gessit, quo vires nominis Romani perspicere potuit. Foedus pacis statim icit (263 a.C.n.), ac postea usque ad mortem socius fidissimus Romanorum esse non desiit. Primo bello Punico commeatum eorum exercitibus constantissime praestitit, magnoque auxilio eis fuit. Eosdem amicos et inimicos habendo atque populus Romanus regnum servare potuit.

Ipse etiam coronas ex Olympicis et ceteris panhellenicis ludis sibi rettulit.

## Fontes
*Diodorus Siculus, *Bibliotheca Historica*
*Polybius, *Historiae*

*Archimedes

Categoria:Nati saeculo 4 a.C.n.
Categoria:Mortui 215 a.C.n.
Categoria:Historia Syracusarum
Categoria:Incolae Siciliae
Categoria:Tyranni Graeci
Pelkosenniemi

**Pelkosenniemi** est commune Finnicum 950 fere hominum (anno 2014) in Lapponia situm. Anno 2014 erat numero incolarum tertium minimum commune Finnicum exceptis communibus insulanis.

Nomen Pelkosenniemi eo venit, quod Paulus (vulgo: *Paavali*) Pelkonen colonus Finnicus fuit primus, qui olim regionem hodierni Pelkosenniemi incolebat. Verbum Finnicum *pelko* metum significat, *-nen* autem est suffixum saepe in cognomina Finnica insertum. *Pelkosen* est casus genetivus *Pelkonen* cognominis, *niemi* autem paeninsulam significat.

Communia Bellonia, Kemiiarvi, Salla, Savukoski, atque Rovaniemi oppidum sunt vicina Pelkosenniemi communis.

## Nexus externi 
thumb|Ecclesia Pelkosenniemi communis.

Categoria:Urbes et communia Lapponiae Finniae
Georgius Capitanich

thumb|Georgius Capitanich.
**Georgius Capitanich**, Hispanice plenius *Jorge Milton Capitanich* (natus ad Sáenz Peña provinciae Chaco die 28 Novembris 1964) est politicus Argentinae. Familia eius e Monte Nigro orta est. Alumnus est universitatis nationalis Boreae Orientalis universitatumque privatarum Belgranensis et Sancti Andreae necnon scholae superioris Oeconomiae et Administrationis in urbe Boni Aëris.

Georgius Capitanich fuit bis praeses consilii ministrorum Argentinae, primo a die 2 Ianuarii 2002 ad 3 Maii 2002, praeside Eduardo Duhalde, rursusque a die 20 Novembris 2013 ad 26 Februarii 2015, quintus ille qui hoc munus impleverit praeside Christina Fernández de Kirchner. Per duos tantum dies mensis Decembris anni 2001, praeside Raimundus Puerta, fuit minister oeconomiae et vectigalium. Bis etiam gubernator provinciae Chaco nativae meruit, ab anno 2007 ad 2011 rursusque a 2011 ad 2013.

## Bibliographia 
* "Quién es quién en el nuevo gabinete" in *La Nación* (19 Novembris 2013)

Categoria:Nati 1964
Categoria:Viri
Categoria:Politici Argentinae
Categoria:Alumni Universitatis Nationalis Boreae Orientalis
Categoria:Alumni Scholae Superioris Oeconomiae et Administrationis (Bonus Aër)
Categoria:Homines vivi
Categoria:Alumni Universitatis Belgranensis
Lingua gesticulatoria Americana

thumb|Simulacrum Thomas Gallaudet praecursor linguae et Alice Cogswell, afflata sua.

**Lingua gesticulatoria Americana** (Anglice: *American Sign Language*, *ASL*) est lingua spontanea duarum millionum surdorum Americanorum creata exemplo linguae gesticulatoriae Gallicae. Maxime linguistis interest qua eam scrutantur quod occasionem praebeat inquirere quod creditur natum esse linguae novae. Populus surdus erant separatim sibi, et plerumque systema gestu solebat communicandum amicos necessariasque et frequenter idioglossia evenerunt.

## Notae 

Americansis
Categoria:Linguae Civitatum Foederatarum
Lingua gesticulatoria Novozelandiensis

**Lingua gesticulatoria Novozelandiensis** (Anglice: *New Zealander Sign Language*,  *NZSL*) est lingua sponte creata ab hominibus surdis Novae Zelandiae (9&thinsp;000). Maxime linguistis interest qua eam scrutantur quod occasionem praebeat inquirere quod creditur natum esse linguae novae. Populus surdus erant separatim sibi, et plerumque systema gestu solebat communcandum amicos necesarriasque et frequenter idioglossia evenerunt.

## Notes 

Novazelandiensis
Categoria:Linguae Novae Zelandiae
Robertus Busa

[thumb|300px|Robertus Busa, 2006. In scaena, *[Index Thomisticus.*]]
**Robertus Busa** (Vicetiae die 28 Novembris 1913 natus; mortuus die 9 Augusti 2011 Glareati) fuit presbyter Iesuita Italicus et unus ex praecursoribus computatrorum ad enodandam linguisticam et litteras adhibitorum. Auctor fuit *Indicis Thomistici,* plenae lemmatizationis operum Thomae Aquinatis nonnullorumque auctorum coniunctorum.

*Humanitates digitales 

## Notae

## Nexus externi
*Corpus Thomisticum, www.corpusthomisticum.org
*Domus interretialis humanitatum digitalium, www.digitalhumanities.org
*Index Thomisticus Treebank, itreebank.marginalia.it
*Interretialis machina investigationis Indicis Thomistici, www.corpusthomisticum.org
*Religion: Sacred Electronics, *Time Magazine,* 31 Decembris 1956
*Sodales honoris causa, www.allc.org (Association for Literary and Linguistic Computing)

Categoria:Nati 1913
Categoria:Mortui 2011
Categoria:Humanitates digitales
Categoria:Iesuitae
Categoria:Theologi Italiae
Categoria:Thomas Aquinas
Dies Archaeologiae

**Dies Archaeologiae** est internationalis res annua, per horas viginti quattuor habita, cum archaeologi et eruditi camporum coniunctorum proposita blog de suis operibus per interrete patefaciunt. Res a Die Humanitatum Digitalium inspirata est, similiterque sinit ut exercitatores multorum generum sua opera haud sollemni more divulgent et "prospectum vitarum quotidianarum archaeologorum per omnem orbem terrarum suppeditent." Hic dies, quamquam diversitatem contra proposita thematica invitat, propositum aliquantulum Diei Actionis Blog simile est.

## Summa rerum
Fontes:

## Notae

 
## Nexus externi
*Dies Archaeologiae, www.facebook.com
*Dies Archaeologiae, www.flickr.com
*Dies Archaeologiae, twitter.com

Categoria:Archaeologia publica
Categoria:Humanitates digitales
Categoria:Bloga de scientia
Categoria:Res annuae
Categoria:Ritus Iulii
Eva Green

[thumb|Eva Green anno [2009.]]
**Eva Gaëlle Green** (nata Lutetiae in Francia die 6 Iulii 1980) est histrix Francica.

Gualterius Green, patr et medicus dentarius, oriundus est ex Francia et Suecia, qua venit cognomen Sueticum *Green*; mater autem, histrix pied-noir, nata est in Algeria. Eva Green habet sororem geminam. Alumna est Universitatis Americanae Lutetiae, necnon Academiae Webber Douglas Londiniensis.

## Pelliculae selectae
* *The Dreamers,* 2003
* *Kingdom of Heaven,* 2005
* *Casino Royale,* 2006
* *Dark Shadows,* 2012
* *300: Rise of an Empire,* 2014

Categoria:Actores Franciae
Categoria:Alumni Academiae Artis Scaenicae Webber Douglas
Categoria:Alumni Universitatis Americanae in Lutetia
Categoria:Homines gemelli
H-Soz-u-Kult

**H-Soz-u-Kult** (a Theodisco *Humanities – Sozial und Kulturgeschichte* 'Humanitates: Historia Socialis et Culturalis') est interretialis informationis et communicationis suggestus moderatus pro historicis qui nuntios academicos et res editas disseminat. Propositum se principiis accessus aperti et operis reticulati civitatis obligat. Ex anno 1996, cum H-Soz-u-Kult conderetur, praecipuum tabularium editoriale in parte historiae Universitatis Humboldtianae Berolini situm est. Suggestus est pars indicis H-Net et unum ex interretialibus informationis et communicationis ministeriis maximi momenti pro historicis in regione ubi Theodisca in usu quotidiano est. Legitur a plus quam 20&thinsp;000 subscriptoribus per litteras electronicas in plus quam septuaginta civitatibus. Anno 2012, circa decies centena milia aspectuum paginarum a 210&thinsp;000 hospitibus unicis per mensem in situ interretiali numerata sunt.

## Notae

## Nexus externus
*H-Soz-u-Kult, hsozkult.geschichte.hu-berlin.de 

Categoria:Humanitates digitales
Categoria:Situs interretiales de historia
Categoria:Incepta 1996
Rhetorica digitalis

**Rhetorica digitalis,** etiam **rhetorica electronica** vel **rhetorica-e** appellata, est rhetorica classica in mundo multimediorum adhibita et extensa. Quae praesertim enodationem et creationem rerum digitaliter mediatarum tractat; hoc est contenta in programmatura vel suggestu digitali posita. Enodatio coniunctiones comprehendit medii et notionum rhetoricarum sicut res rhetorica. Creare contenta mediata compositionem rationibus implicat quae coniunctioni inter medium et res rhetoricas respondent. Quod generatim studium communicationis interretialis et disertius modos comprehendit per quos interrete communicationem figurat novosque modos communicationis facilius reddit per programmaturam *desktop publishing,* viciorum, blogorum, et aliorum suggestuum communicationis, sicut cursus electronici et situs coniunctionis socialis.

*Cybertextus
*Humanitates digitales
*Hypermedia
*Hypertextus
*Media digitalia
*Media nova
*Multimodalitas
*Studia interretialia

## Nexus externi
* Syllabi cursuum rhetoricae et scriptura digitalis, erhetoric.org

Categoria:Computatio et societas
Categoria:Cultura interretialis
Categoria:Humanitates digitales
H-Net

**H-Net** (Anglice *Humanities & Social Sciences Online*) est forum interdisciplinarum pro eruditis in humanitatibus et scientiis socialibus exercitum. Electronicis innotuit indicibus postalicis per disciplinas academicas ordinatum; secundum interretialem organizationis situm, indices H-Net ad plus quam 100&thinsp;000 subscriptorum in plus quam 90 civitatibus extenduntur.

*H-Soz-u-Kult

## Notae

## Bibliographia
*Gilmore, Matthew. 2007. H-Net: Digital Discussion for Historians, *Perspectives: The Newsletter of the American Historical Association*, 45(5) (Maio).
*Jensen, Richard. 1997. Internet's Republic of Letters: H-Net for Scholars.
*Kornbluh, Mark Lawrence. 1999. H-Net: Humanities and Social Sciences OnLine, *Perspectives: The Newsletter of the American Historical Association*, 37: 2 (Februario).
*Kitchens, Joel D. 2000. Clio on the Web: An Annotated Bibliography of Select E-Journals for History, *Perspectives: The Newsletter of the American Historical Association* 38(2) (Februario).
*McClymer, John. 2005. *The AHA Guide to Teaching and Learning with New Media.* Vasingtoniae: The American Historical Association.
*McMichael, Andrew. 1998. The Historian, the Internet, and the Web: A Reassessment, *Perspectives: The Newsletter of the American Historical Association*, 36(2) (Februario).

## Nexus externi
*H-Net: Humanities and Social Sciences Online, www.h-net.org

Categoria:Humanitates digitales
Categoria:Situs interretiales
Categoria:Incepta 1992
In silico

[thumb|350px|[Silva dendritorum pyramidalium syntheticorum in silico per leges ramificationis neuronorum Sancti Iacobi Ramón y Cajal culta.]]

"**In silico**" est locutio 'per computatrum vel simulationem computatralem actum' significans. Quae anno 1989 facta est pro analogia *in vivo,* *in vitro,* et *in situ,* locutionum Latinarum quae in biologia late adhibentur (vide etiam biologia systematum). Ad experimenta in organismis vivis, extra organismos vivos, et ubicumque in natura inveniuntur proprie attingunt. 

*Ex vivo
*Exemplar cellulare
*Informatio genetica
*In utero
*In papyro
*In natura
*In simulacra
*Medicina in silico

## Nexus externi
*Cadaster, www.cadaster.eu 
**In silico,* www.worldwidewords.org
**In Silico Biology: Journal of Biological Systems Modeling and Simulation, www.insilicobiologyjournal.com
**In Silico Pharmacology,'' www.in-silico-pharmacology.com

Categoria:Locutiones

Categoria:Programmatura computatralis
Simulatio computatralis

[300px|thumb|Simulatio computatralis per horas 48 [Typhon marinus|Typhon Mawar (2005) per exemplar *Weather Research and Forecasting* praedicta.]]
[300px|thumb|Ratio exemplaris computatralis constructi, et ludus inter [experimentum, simulationem, et theoriam. Tabula Anglice signata.]]
[thumb|Simulatio computatralis rationis [osmosis.]]

**Simulatio computatralis** est simulatio, in uno computatro vel reticulato computatrorum opere exercita, ad regenerandos systematis mores. Simulatio exemplare abstracto (exemplare computatrali vel exemplare computationali) ad simulandum systema utitur. Simulationes computatrales factae sunt utilis exemplarium mathematicorum pars multorum systematum naturalium in physica (physica computatrali), astrophysica, chemia, et biologia, meteorologia, physica statica ac systematum humanorum in oeconomica, psychologia, sociologia, scientia sociali, et arte ingeniaria. Simulatio systematis repraesentatur ut adhibitum systematis exemplar, quod adhiberi potest ad explorandam et habendam novam technologiam penitus perspectam atque aestimandam perfunctionem et calamitates systematum nimis multiplicum pro solutionibus analyticis. 

*Aemulator
*Calamitas
*Experimentum computatrale
*Emergentia
*"In silico"
*Intellegentia artificialis
*Realitas simulata
*Realitas virtualis
*Statistica
*Studia futurorum
**Second Life*
*Wen Ho Lee

## Notae

## Bibliographia
*Frigg, R., et S. Hartmann. Models in Science. In *Stanford Encyclopedia of Philosophy.*
*Hartmann, A. K. 2009. Practical Guide to Computer Simulations. Singapuae: World Scientific.
*Hartmann, S. 1996. The World as a Process: Simulations in the Natural and Social Sciences. In *Modelling and Simulation in the Social Sciences from the Philosophy of Science Point of View,* ed. R. Hegselmann et al., 77–100. Theory and Decision Library. Dordrecht: Kluwer.
*Humphreys, P. 2004. *Extending Ourselves: Computational Science, Empiricism, and Scientific Method.* Oxoniae: Oxford University Press.
*Nutaro, James J. 2010. *Building Software for Simulation: Theory and Algorithms, with Applications in C++.* Wiley.
*Winsberg, E. 2010. *Science in the Age of Computer Simulation.* Sicagi: University of Chicago Press.
*Young, Joseph, et Michael Findley. 2014. Computational Modeling to Study Conflicts and Terrorism, in *Handbook of Research Methods in Military Studies,* ed. Joseph Soeters, Patricia Shields, et Sebastiaan Rietjens, 249–260. Novi Eboraci: Routledge

## Nexus externi
*A Resource Allocation Framework for Experiment-Based Validation of Numerical Models, *Journal of Mechanics of Advanced Materials and Structures.*

Categoria:Epistemologia scientiae
Categoria:Programmatura computatralis
Categoria:Realitas virtualis
Categoria:Scientia computatralis
Catena cinematica

[thumb|left|[ATHLETE, robotum mobile JPL, est suggestus cui sunt sex crura serialia catenis iniectis et rotis finientia.]]
[thumb|[Bracchum|Bracchi, digiti, et caput robonautae in Centro Spatii Lyndon B. Johnson ut catenae cinematicae formantur.]]
[thumb|alt=Boulton & Watt Steam Engine|Motus [machina vaporaria|machinae vaporariae Wattianae investigatur ut systema corporum rigidorum ab articulis conectorum et catenam cinematicam formantium.]]
[thumb|Exemplar [sceletus|sceleti humani ut catena cinematica collocationem per cinematicam progressivam et regressivam sinit.]]

**Catena cinematica** est coetus corporum rigidorum ab articulis coniunctorum quae mathematicum  systematis mechanici exemplar est. Ut in familiari verbi *catenae* usu, anuli (corpora rigida) per eorum coniunctiones cum aliis anulis coguntur. Exemplum est catena simplex et aperta per anulos seriatim coniunctos formata, sicut catena solita, quae exemplar cinematicum tractoris usitati est.

Mathematica coniunctionum vel articulorum exemplaria inter binos anulos par cinematicum appellantur. Paria cinematica articulos cardinibus vel lapsibus praeditos formant qui roboticae fundamenta sunt, saepe paria inferiora appellata, et articulos contactus superficialis qui gibberibus et rotis dentatis maximi momenti sunt, paria altiora appellata. Hi anuli generatim pro viribus holonomicis exemplaria sunt. Forma cinematica (vel diagramma cinematicum) est descriptio systematis mechani quae catenam cinematicam exhibet.

Hodiernus catenarum cinematicarum usus comprehendit obtemperationem quae ex anulis flexibilibus in mechanicationibus accuratis oritur, obtemperationem nexuum in mechinationibus obsequentibus et systematibus microelectromechanicis, et obtemperationem funis in systematibus funis robotici et integritatis intentionalis. 

Ferdinandus Freudenstein pater cinematicae hodiernae saepe appellatur ob res quae cum cinematica coniunctionum compositione ex 1950 contribuit. Eius usus computatri nuper exculti ad solvendam aequationem Freudensteinianam exemplar factus est systematum descriptionis computatro adiutae. Hoc opus ut compositionem mechinationum sphaericae et spatialis significet generale factum est.

*Machinae simplices
*Realitas virtualis
*Sex gradus libertatis

## Notae

Categoria:Cinematica
Categoria:Mechanica classica
Categoria:Mechanismi
Categoria:Realitas virtualis
Marlon Dumas

**Marlon Gerardo Dumas Menjivar** (natus 22 Augusti 1975) est computator Honduriae et professor artis ingenariae programmaturae in Universitate Tartuensi Estoniae, qui contributionibus in campo administrationis rationum commercii innotuit.

Dumas, in Honduria natus, doctoratum philosophiae in informatica in Universitate Gratianopolitana in Francia anno 2000 accepit. Ab 2000 ad 2009 fuit lector in Universitate Technologiae Terrae Reginae Brisbanae Australiae. Anno 2007, professor artis ingeniariae programmaturae in Universitate in Estonia creatus est. Annis 2004 et 2007, stipendium in sumptus studiosorum administrationis Terrae Reginae "ad suscipiendam investigationem architecturarum programmaturae ministerio dicatam a SAP AG adiutam" accepit.

Uxor est Estoniana, quae ei filiam peperit.

;Libri
* Dumas, Marlon, Wil M. P. van der Aalst, et Arthur H. M. ter Hofstede, eds. 2005. *Process-Aware Information Systems: Bridging People and Software through Process Technology.* John Wiley & Sons.
* Dumas, Marlon, Marcello La Rosa, Jan Mendling, et Hajo A. Reijers. 2013. *Fundamentals of Business Process Management.* Springer.

;Commentarii selecti
* Zeng, L., B. Benatallah, Marlon Dumas, J. Kalagnanam, et Q. Z. Sheng. 2003. Quality-Driven Web Services Composition. In *Proceedings of the 12th International Conference on the World Wide Web,* 411–421.
* Zeng, Liangzhao, et al. 2004. "QoS-Aware Middleware for Web Services Composition. *Software Engineering, IEEE Transactions* 30.5:311–327.

## Notae

## Nexus externi
* Marlon Dumas, http://math.ut.ee

Categoria:Nati 1975
Categoria:Homines vivi
Categoria:Alumni Universitatis Gratianopolitanae
Categoria:Computatores
Categoria:Incolae Estoniae
Categoria:Incolae Honduriae
Categoria:Professores Universitatis Technologicae Terrae Reginae
Categoria:Professores Universitatis Tartuensis
Morton Heilig

[thumb|Sensorama. [Litterae patentes (artificium)|Litterae patentes Civitatum Foederatarum #3050870.]]

**Morton Leonardus Heilig** (22 Decembris 1926—14 Maii 1997) fuit cinematographus, philosophus, et unus ex primis realitatis virtualis et simulatae suasoribus. Qui, notionem theatri multisensorii excogitans, in commentario "The Cinema of the Future" ('Cinema futurum') anno 1955 divulgavit (Robinett 1994). A quodam socio adiutus, animum Sensoramae, machinae technologiae immersivae multisensoriaeque, nonnullos annos ex 1957 adhibuit, quam in tabulis litterarum patentium anno 1962 rettulit.  Sepultus est in Coemeterio Eden Memorial Park in Collibus Missionis, oppido Angelopoli Californiae vicino.

## Notae

## Bibliographia
*Robinett, W. 1994. Interactivity and Individual Viewpoint in Shared Virtual Worlds: The Big Screen vs. Networked Personal Displays. *Computer Graphics* 28(2):127.

## Nexus externi
*''The Father of Virtual Reality, www.mortonheilig.com

Categoria:Nati 1926
Categoria:Mortui 1997
Categoria:Inventores Civitatum Foederatarum
Categoria:Moderatores cinematographici Civitatum Foederatarum
Categoria:Philosophi
Categoria:Realitas virtualis
Instrumentum musicum virtuale immersivum

**Instrumentum musicum virtuale immersivum** est immersiva musicae sonique circiumiecta virtualia, quae rationes repraesentant sonorum et eorum parametra ut entitates in realitate virtuali dimensionum trium ut ea percipi possunt, non solum per responsa auditoria, sed etiam per oculos in dimensionibus tribus et fortasse per responsa tactile ac haptica, metaphoras interfaciei dimensionum trium adhibens quae in artibus interactionis sicut navigatio, selectio, et tractatio consistunt. Se condit in inclinatione instrumentorum musicorum electronicorum ad excolendos novos soni contenti et musicae actae modos, ut in congressibus sicut Novae Interfacies pro Musica Expressione (NIME) explorantur.

## Notae

## Nexus externi
*Cithara aeria virtualis, airguitar.tml.hut.fi
*Instrumenta musica virtualia, xspasm.com
*Instrumenta musica virtualia immersiva, www.ivmi.org
*Sutoolz 1.0 alpha, www.nime.org (interfacies programmaturae computatralis dimensionum trium)

Categoria:Instrumenta musica
Categoria:Realitas virtualis
Hyperrealitas

[thumb|[Ioannes Baudrillard, philosophus, sociologus, et unus ex primis hyperrealitatis suasoribus. European Graduate School, 2006.]]

**Hyperrealitas** in semiotica et postmodernismo est impotentia conscientiae realitatis a simulatione realititatis distinguendae, praecipue in societatibus humanis per technologiam provectarum. Hyperrealitas status videtur in quo quod sit reale et quod sit fictio sine sutura commiscentur ut nullum loci ubi alterum finitur alterumque incipitur discrimen clarum sit. Mixturam ergo sinit realitatis physicae cum realitate virtuali et intellegentiae humanae cum intellegentia artificiosa. Singuli sese, ob causas varias, plus cum mundo hyperreali minusque cum mundo reali implicatos invenire possunt. Inter claros hyperrealitatis vel hyperrealismis suasores sunt Ioannes Baudrillard, Albertus Borgmann, Daniel J. Boorstin, Neil Postman, et Humbertus Eco.

*Allegoria speluncae
*Consaeptum oblectaminum
*Cyberspatium
*Positivismus
*Ratio ludorum
*Rationalizatio (sociologia)
*Realitas consensualis
*Realitas simulata
*Simulacrum
*Solipsismus

## Notae

## Bibliographia
*Baudrillard, Jean. The Precession of Simulacra. In *Media and Cultural Studies: Keyworks.* Durham & Kellner. ISBN 0631220968.
*Boje, D. M. 1995. Stories of the storytelling organization: a postmodern analysis of Disney as 'Tamara-land'. *Academy of Management Journal* 38(4):997–1035.
*Boorstin, Daniel J. 1992. *The Image: A Guide to Pseudo-Events in America.* ISBN 9780679741800.
*Borgmann, Albert. 1992. *Crossing the Postmodern Divide.*
*Lisewski, Andreas Martin. 2006. The concept of strong and weak virtual reality. *Minds and Machines* 16(2):201–219.
*Ritzer, George. 2004. *The McDonaldization of Society.* ISBN 9780761988120.
*Willard, Charles Arthur. 1996. *Liberalism and the Problem of Knowledge: A New Rhetoric for Modern Democracy.* Sicagi: University of Chicago Press.

## Nexus externi
**International Journal of Baudrillard Studies,* www.ubishops.ca
*Oberly, Nicholas. 2003. "Reality, hyperreality," The Chicago School of Media Theory
*Vásquez Rocca, Adolfo. 2007. Baudrillard: Cultura, simulacro y régimen de mortandad en el Sistema de los objetos. *Eikasia: Revista de Filosofía* 2(7):73–89.


Categoria:Philosophia technologiae
Categoria:Realitas consensualis
Categoria:Realitas per genus digesta
Categoria:Theoria postmoderna
Realitas artificiosa

**Realitas artificiosa** fuit notio per quam Myron W. Krueger Anglice *artificial reality* descripsit sua circumiecta interactiva et immersiva, in rationibus agnitionis magnetoscopicae fundata, quae facit ut utens mundum digitalem omnino et expedite contingat. Hoc opus annos ante 1970 coepit, et Krueger persona magni momenti in prima novitatis realitatis virtualis nunc habetur. *Artificial Reality,* primus liber Kruegeranus, anno 1983 prolatus, titulo *Artificial Reality 2* anno 1991 inscripto prolatus est.

In oratione hodierna, nomen *realitas artificiosa* saepe adhibetur ad describendam realitatem virtualem quae a realitate distingui non potest. Quod autem a notione realitatis virtualis discrepat, quae saepe ad technologiam realitatis similem adhibetur, sed facile simulatio agnosci potest.

*Catena cinematica
*Hyperrealitas
*Realitas simulata

## Bibliographia
*Kalawsky, R. S. 1993. *The Science of Virtual Reality and Virtual Environments: A Technical, Scientific and Engineering Reference on Virtual Environments.* Wokingham Angliae et Reading Massachusettae: Addison-Wesley.
*Krueger, Myron W. 1991. *Artificial Reality 2.* Addison-Wesley Professional. ISBN 0201522608.
*Rheingold, H. 1992. *Virtual Reality.* Novi Eboraci: Simon & Schuster.

Categoria:Realitas virtualis
Sensorama

[thumb|Sensorama. [Ius praecipuum Civitatum Foederatarum #3050870.]]

**Sensorama** fuit machina quae est unum ex primis technologiae immersivae multisensoriaeque exemplis notis (genus multimodale nunc appellatum).  Morton Heilig, qui hodie multimediorum peritus aestimatur, decennio inter 1950 et 1960 theatrum habebat industria quae omnes sensus efficaciter amplecti poterit, spectatorem sic in industriam monitorii attrahens. Quam Experience Theater ('Theatrum Experientiae') appellavit, et suam notionem theatri multisensorii in commentario "The Cinema of the Future" ('Cinema futurum', 1955) exposuit (Robinett 1994). Anno 1962, exemplar huius notionis, Sensorama appellatum, et quinque pelliculas breves fecit ut in eo ostenderentur. Sensorama fuit artificium mechanicum, quod hodie, quamquam computationem digitalem antecessit, iam fungitur.

Rettulit Howardus Rheingold, in libro *Virtual Reality* (1992), experimentum Sensoramae per pelliculam brevem inter 1950 et 1960 factam, quae iter birotarii per Brooklyn ostentaverat, et iam, post annos plus quam quadraginta cum rebus quas machina potuit stupefactus mansit. Sensorama imagines stereoscopicas trium dimensionum in conspectu anguli lati et proclinationem corporis spectatoris praebere ac sonum stereophonicum suppeditare potuit, viasque habuit ut ventus et aromata inciperentur. Heilig infeliciter pecunia pro eius notionibus caruit, et iure praecipuo impetrare nequivit; itaque opus Sensorama finitum est. Hodie plerumque curiositas in historia realitatis virtualis manet.

## Bibliographia
*Rheingold, Howard. 1992. *Virtual Reality.* Novi Eboraci: Simon & Schuster.
*Robinett, W. 1994. Interactivity and Individual Viewpoint in Shared Virtual Worlds: The Big Screen vs. Networked Personal Displays. *Computer Graphics* 28(2):127.

## Nexus externi
*Commentarius de Sensorama, www.medienkunstnetz.de

Categoria:Realitas virtualis
The Atlantic

[[Fasciculus:The Atlantic Monthly, published November 1857.jpg|thumb|Tegmentum primi fasciculi *The Atlantic*, 1 Novembris 1857.]]
thumb|"Battle Hymn of the Republic" prima edita.

***The Atlantic*** est magazina Americana, nomine ***The Atlantic Monthly***
Bostoniae Massachusettae anno 1857 condita, nunc Vasingtoniae DC administrata. Pro magazina litteraria et culturali creata, cito per Civitates Foederatas famam confecit publicationis recognitionum virtutis cui erat prospectus modicus—famam quam plus quam 150 annos tenet. Magazina insigniter scriptores et poetas novos agnovit et protulit, ac maiores cursus confirmavit. Principum scriptorum commentarios de abolitione, educatione, et aliis rebus maioribus in negotiis hodiernias civilibus. Magazina pluria Praemia Magazinarum Nationalium quam ulla magazina menstrua abstulit.

Periodicum post annos laboris pecuniarii et seriem novorum dominorum, iterum ut magazina argumentorum generalium conformata est, "res externas, civilitatem, et oeconomiam, [nec non] inclinationes culturae" attendens. Hodie lectores serios per civitatem et duces cogitationis plerumque petit.

Conditor periodici fuit Franciscus H. Underwood, adiutor cuiusdam domus editoriae, qui minorem agnitionem quam socii accepit, quia "nec ventosus nec vir Harvardianus" erat. Alii fautores qui fundamenta magazinae iecerunt scriptores praestantes erant, inter quos Radulphus Waldo Emerson, Oliver Wendell Holmes (pater), Henricus Wadsworth Longfellow, Harrietta Beecher Stowe, Ioannes Greenleaf Whittier, et Iacobus Russell Lowell, primus editor.

Anno 2010, *The Atlantic* primum lucrum decennii habuit. *The New York Times* in recognitione magazinae eo tempore observavit hanc rem gestam effectum fuisse "tranfusionis culturae, portionis contraintuitus, et multi vectigalis ex praeconio digitali merito."

## Index editorum
*Iacobus Russell Lowell, 1857–1861
*Iacobus Thomas Fields, 1861–1871
*Gulielmus Dean Howells, 1871–1881
*Thomas Bailey Aldrich, 1881–1890
*Horatius Elisha Scudder, 1890–1898
*Gualterius Hines Page, 1898–1899
*Bliss Perry, 1899–1909
*Ellery Sedgwick, 1909–1938
*Eduardus A. Weeks, 1938–1966
*Robertus Manning, 1966–1980
*Gulielmus Whitworth, 1980–1999
*Michael Kelly, 1999–2003
*Cullen Murphy, 2003–2006 (editor interim meruens, numquam editor principalis)
*Iacobus Bennet, 2006–2016
*Jeffrey Goldberg, 2016–praesens

*Index magazinarum litterariarum

## Notae
## Nexus externi
*Historia *The Atlantic,* www.theatlantic.com
*Situs publicus, www.theatlantic.com
**The Wire,* www.thewire.com

Categoria:Cultura Civitatum Foederatarum
Categoria:Periodica Anglica
Categoria:Incepta 1857
Categoria:Civitatum Foederatarum scripta
Societas Rosicruciana

thumb|*Speculum sophicum Rhodostauroticum.* Theophilus Schweighart, 1604.
thumb|125px|Roseus crux Societatis Rosicrucianae.

**Societas Rosicruciana** est ordo Rosicrucianus qui solum Magistres Massonicos Christianos admittit. Ordo in Scotia conditus est, sed nunc etiam in Anglia, Canada, Civitatibus Foederatis, Hibernia, et Lusitania, exsistit. Quamquam sodalis futurus Magister Massonicus Christianus Trinitarianus esse debet boni status cum Logia Magna quae a Logiae Magnae iurisdictionis in qua societas convenit, variae societates nullos habent nexus, nulla vincula, nullam agnitionem publicam massonicam. Praeterea, in certis iurisdictionibus, sodalis solum per invitationem ascribi potest. Quia societas auxilium omnibus sodalibus ad investigandas magnas naturae scientiaeque quaestiones praebet, munus organizationis investigationis aliquantum implet.

## Index Supremorum Societatis Rosicrucianae in Civitatibus Foederatis Magorum
*Carolus E. Meyer, 1880–1908
*Thomas J. Shryock, 1908–1918
*Eugenius A. Holton, 1918–1927
*Fridericus W. Hamilton, 1927–1940
*Arthurus D. Prince, 1940–1950
*Haroldus V. B. Voorhis, 1950–1979
*Laurentius E. Eaton, 1979–1984
*Henricus Emerson, 1984–1986
*Gulielmus G. Peacher 1986–1992
*Iosephus S. Lewis 1992–1995
*Iacobus M. Willson, Jr. 1995–1998
*Thurman C. Pace, Jr. 1998–2007
*Gulielmus H. Koon,II 2007–praesens

*Antiquus Mysticusque Ordo Roseae Crucis

## Notae

## Nexus externi
*Societas Rosicruciana in Anglia, www.sria.info
*Societas Rosicruciana in Civitatibus Foederatis, https://web.archive.org/web/20200222194451/http://www.sricf.org/home.html
*Societas Rosicruciana in Lusitania https://web.archive.org/web/20200812123546/http://srill.org/
*Societas Rosicruciana in America, www.sria.org
*Societas Rosicruciana in Canada, sric-canada.org

Categoria:Mysticismus Christianus
Categoria:Societates Christianae
Categoria:Societates Rosicrucianae
Abatur

thumb|Abatur. Imago in *Diwan Abatur.*
[thumb|200px|Abatur ad [libra (instrumentum)|libram. Imago in *Diwan Abatur.*]]

**Abatur,** aliquando **Abathur,** **Yawar,** et **Antiquus Dierum** appellata, in religione Mandaeana est tertia ex quattuor emissionibus ex deitate suprema et ignota. Nomen 'patrem Uthre' significat, Mandaeam entitatum caelestium appellationem. Cuius epitheton usitatum est *Antiquus* (*Atiga*), et "penitus occultus et cautus" appellatur. Yoshamin praeterea describitur, ultimus alterius vitae filius, figura maximi momenti in religione Mandaea, ex qua nominantur. Abatur ipsi sunt binae personae variae: Abatur Rama (superior vel caelestis), et Abatur Librae (inferior), qui animas mortuorum pensitat ut eorum sortem decerneret.

## Abatur in *Diwan Abatur*
Abatur est unus ex praecipuis personis in libro *Diwan Abatur,* recentiore Mandaeorum textu. In manuscriptis exstantibus, verba post lacunam incipiunt. Abatur habitare dicitur in limitibus mundi praesentis et vitae post mortem, in finibus ad ultimas mundorum lucis margines, quod in regionibus inferioribus patet. Subter, primum fuerat nihil nisi inane ingens, aqua atra in ima parte plenum, in qua eius imago repercutiebatur. 

*Avatara
*Mandaismus

## Notae

## Nexus externi
*Glossarium Mandaeanum, www.mandaeanworld.com
*Gray, Christopher. Mandaeanism-Nasoraeanism, essenes.net

Categoria:Dei
Categoria:Gnosticismus
Categoria:Mandaismus
Astati

**Astati,** etiam **Instabiles** appellati, fuerunt secta Pauliciana saeculi noni, adsectatores cuiusdam Sergii, haeretici qui fides Manichaismui redintegravit et professus est. Secta sub Imperatore Nicephoro I floruit, sed deinde, sub Michaele I Rhangabo, legibus gravissimis refrenata est.

* Gnosticismus

## Bibliographia
* Chambers, Ephraim, ed. 1728. *Cyclopaedia, or an Universal Dictionary of Arts and Sciences.* James and John Knapton, et al.
* Petrus Siculus. *Historia Manichaeorum.*
* Sianda, Giovanni. 1761. *Lexicon polemicum, in quo haereticorum vita perstringitur.*

Categoria:Manichaismus
Categoria:Paulicianorum religio
Faustus Manichaeus

**Faustus Manichaeus,** etiam **Faustus Milevus** appellatus, fuit episcopus Manichaeus qui saeculo quarto floruit. Nunc memoria tenetur solum pro congressu cum Augustino, Carthagine anno 383 fere habito. Augustinus, cum ipse Manichaeus esset, docentes Manichaeos interrogare solebat Romae, sed identidem dixerunt Faustum responsa habiturum esse. 

Simul ac Faustus praesto fuit et Augustinus interrogata ei ponere potuit, Fausti facultates rhetoricae et disciplina Augustinum magnopere commoverunt, qui autem percepit Faustum responsa interrogatis Augustini non habere, et sentivit Faustum fuisse tam sapientem ut ignoraret interrogata quae vere valideque respondere not poterat. Augustinus ergo decrevit fabulas Manichaeas argumentis non firmatas esse, Manichaeosque, ne Faustum quidem, eorum interpretem celeberrimum, ad interrogatum respondere non posse. Responsa Augustino eo tempore adsectatori, non satisfacta erant. Deinde Augustinus, postquam se ad Christianitatem Catholicam converterat, disputationes *Contra Faustum* scripsit.

Faustus, ex familia paupere et pagana Milevi Numidiae (Algeriae hodiernae) ortus, honestissimus docens, praedicator, disputator late habebatur.

## Notae

## Bibliographia
*Augustinus. *Confessiones.*
*Baker-Brian, Nicholas. 2009. ''Manichaeism in the Later Roman Empire: A Study of Augustine's Contra Adimantum.* Lewiston Novi Eboraci: Edwin Mellen Press. ISBN 9780773447554.
*Samuel N. C. Lieu. 1985. *Manichaeism in the Later Roman Empire and Medieval China: A Historical Survey.'' Manchester et Dover Novae Hantoniae: Manchester University Press. ISBN 0719010888.

Categoria:Episcopi
Categoria:Manichaismus
Categoria:Nati saeculo 4
Categoria:Mortui saeculo 4
Manes (propheta)

[thumb|Manes [propheta. Imago posterioris temporis.]]
[thumb|Manes [pictor adumbrationem regi Bukhram-Gur (Bahram) offert. Pictura ab Ali-Shir Nava'i Shakrukhiae in Lithopoli Uzbeciae saeculo sexto decimo facta.]]

**Manēs** (-ētis, m.) (lingua Persica Media *Māni* ; Syriace *Mānī*; Koine Μάνης), etiam **Manichaeus** (Graece Μανιχαίος, a Syriaco ܡܐܢܝ ܚܝܐ *Mānī ḥayyā* 'Mani vivus') (circa 216–274), Iranianus, fuit propheta et conditor Manichaismi, religionis gnosticae Antiquitatis Posterioris, olim multo divulgata, nunc exstincta. Manes natus est in, vel prope, Seleuciam et Ctesiphontem Babyloniae sub regno Parthorum (Iraquiae), eo tempore parte Imperii Parthorum. Eius operum maiorum, sex Aramaica Syriaca, et septimum, Sapori I regi imperiali dicatum, patrio sermone Persico medio conscriptum est. Supplicium Manete dedit Rex Bahram I, Saporis I nepos, in Imperio Sassanidarum.

*Arzhang
**Evangelium Manis*
**Horti Lucis*
*Mandaismus
**Mani-Codex Coloniensis*
*Mar Ammo

## Notae

## Bibliographia
*Asmussen, Jes Peter, comp. 1975. *Manichaean Literature: Representative Texts, Chiefly from Middle Persian and Parthian Writings.* Scholars' Facsimiles & Reprints. ISBN 9780820111414.
*Böhlig, Alexander. 1992. Manichäismus. *Theologische Realenzyklopädie* 22 (1992): 25–45.
*Henning, W. B. 1943. *The Book of the Giants.*
*Maalouf, Amin. 2007. *The Gardens of Light* [Les Jardins de Lumière]. Liber ex Francica conversus a Dorothy S. Blair. Novi Eboraci: Interlink Publishing Group. ISBN 1566562481.

## Nexus externi
**Acta Archelai,* www4.nau.edu
*"Mani and Manichaeism in the J. R. Ritman Library," www.ritmanlibrary.nl
*"Manichaeist art," depts.washington.edu (University of Washington)

Categoria:Nati 216
Categoria:Mortui 274
Categoria:Conditores religionum
Categoria:Manichaismus
Categoria:Morte damnati
Categoria:Prophetae
Categoria:Incolae Mesopotamiae antiquae
Xroshtag et Padvaxtag

**Xrôshtag et Padvâxtag** sunt par divinitatum Manichaearum, semper una depictae, quae pro personis verborum *vocare* et *respondere* sunt. Vocatio desuper a "spiritu vivo" dicitur, et infra respondetur ab homine qui servari vult. 
 

* Gnosis
* Manes (propheta)

## Notae

 
## Bibliographia
* Burkitt, F. C. 1935. Xrôshtag and Padvâxtag, Call and Answer. *JTS* 36:180–181.
 

Categoria:Dei
Categoria:Manichaismus
Dioecesis Polynesiae

right|175px|Signum dioecesis.

**Dioecesis Polynesiae** (Maorice *Tikanga Pasefika*), Archiepiscopo Winston Halapua duce, Anglicanos in Vitis, Tonga, Samoa, et Insulis Cookianis prodest, intra Ecclesiam Anglicanam Aotearoae Novae Zelandiae et Polynesiae. Consecratus est primus dioecesis episcopus anno 1980. Cathedralis dioecesis est Cathedralis Trinitatis Sanctae, Suvae Vitiorum sitae.

Polynesia est archidioecesis, cuius episcopus titulum archiepiscopi ex officio accepit, cum praefixo iusto *reverendissimi.* Sub nova structurae forma nunc ab Ecclesia Anglicana in Nova Zelandia adscita, Episcopus Polynesiae ex officio est unus ex tribus episcoporum et archiepiscoporum una praesidentibus, quorum quisque est archiepiscopus metropolitanus suae *tikangae* propriae, et ei primatum inter se private partiunt, quamquam unum ex eorum numero de facto eligere debent, qui vicissim primatum iustum exercet, et in Congressu Primatum Communionis Anglicanae meret, in conventu internationali in alternos annos usitate habito. Archiepiscopus Polynesiae a binis episcopis suffraganis nunc adiuvatur: Episcopus Apimeleki Nadoki Qiliho Vanua Levu et Taveuni, Episcopus Gabriel Sharma Viti Levu Occidentalem ducit. Olim fuit tertius episcopus suffraganus, qui Polynesianis in Nova Zelandia profuit, sed sedes vacans manet postquam Winston Halapua episcopus dioecesanus et archiepiscopus factus est.

## Notae

Categoria:Communio Anglicana
Categoria:Polynesia
Animatismus

**Animatismus** (nomen a Roberto Ranulpho Marett, anthropologo Britannico factum) est "fides potestatis impersonalis et generalis cui homines aliquantum imperant." Marett arguit certas culturas credere "homines, animalia, plantas, resque inanimatas certis viribus praeditas fuisse, quae impersonales et supernaturales fuerunt. In culturis variis, animatismus et mana per successus et defectiones harum rerum variarum videri possunt: successus magnam animatismi vel manae summam significat, quandoquidem defectio ex imminutione vel amissione animatismi vel manae efficitur.

*Animismus
*Anthropologia religionis
*Religio

## Notae

Categoria:Anthropologia religionis